Vrou oorleef lugduik-ongelukArgieffoto Foto: www.literallydarling.com ŉ 33-jarige vrou is in ŉ ernstige toestand nadat sy ŉ rowwe landing gehad het by ŉ lugduik (skydiving)-klub in Carletonville, wes van Johannesburg. “Die vrou het in die middel van die veld op die grond gelê toe paramedici by die toneel opgedaag het,” het Russel Meiring, woordvoerder van ER24, gesê. “ŉ Aantal omstanders het rondom haar gestaan.” Die vrou het ernstige rugbeserings opgedoen. “Sy is met ŉ helikopter na ŉ privaat hospitaal in Johannesburg geneem vir dringende behandeling,” het Meiring bygevoeg. Die vrou het vermoedelik haar bewussyn verloor nadat sy gespring het en het baie naby aan die grond eers weer haar bewussyn herwin. Sy kon nie betyds die snelheid van haar landing verminder nie.